S-283/2021

Mál þetta, sem þingfest var og dómtekið 8. mars sl., höfðaði lögreglustjórinn á Suðurnesjum með ákæru 2. febrúar 2021 á hendur P-x-x S-x-x, kt. [...], [...], [...], „fyrir eftirtalin hegningarlagabrot:

I.

Fyrir þjófnað, með því að hafa föstudaginn 25. janúar 2019, farið inn í verslun Hagkaupa, Fitjum 3 í Reykjanesbæ, og tekið þar ófrjálsri hendi eftirtalin ilmvötn: 1 stk. JPG le male, 1 stk. A&F first instinct, 1 stk. AD black EDP, 1 stk. AD Luna Rossa, 2 stk Diesel Bad EDP, 2 stk. Diesel Bad intense EDP, 1 stk. Diesel OTB street, 2 stk. Diesel only the brave, allt að verðmæti kr. 163.583,- og gengið út án þess að greiða fyrir vörurnar.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál nr: 008 -2019-5 636

I I.

Fyrir þjófnað, með því að hafa laugardaginn 9. febrúar 2019, farið inn í verslun Lyfju, Lágmúla 5 í Reykjavík, og tekið þar ófrjálsri hendi eftirtalin ilmvötn: 4 stk. ADGH, 4 stk. Armani, 3 stk. Diesel, 3 stk. Boss, 2 stk. Emporio, allt að verðmæti kr. 177.081,-, og gengið út án þess að greiða fyrir vörurnar.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál nr: 007 -2019-24125

III.

Fyrir þjófnað, með því að hafa laugardaginn 9. febrúar 2019, farið inn í verslun Lyfju, Smáratorgi í Kópavogi, og tekið þar ófrjálsri hendi eftirtalin ilmvötn: 1 stk. Armani, 1 stk. VE Eros, 1 stk. Eternity, 1 stk. Emporio, allt að verðmæti kr. 57.745,-, og gengið út án þess að greiða fyrir vörurnar.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál nr: 008 -2019-60237

IV.

Fyrir eignarspjöll, með því að hafa laugardaginn 9. febrúar 2019, farið inn í verslun Lyfju, Smáratorgi í Kópavogi, og tekið þar ófrjálsri hendi og skemmt umbúðir eftirtalina ilmvatna: 1 stk. VE BC edt., 1 stk. VE Eros pour femme, 1 stk. Chloé Nomade, 1 stk. Chloé Love, allt að verðmæti kr. 50.597,-, með þeim afleiðingum að ilmvötnin voru ósöluhæf og ónýt.

Telst háttsemi þessi varða við 1. mgr. 257. gr. almennra hegningarlaga nr. 19/1940.

Mál nr: 008 -2019-60237

Þess er krafist að ákærði verði dæmdur til refsingar og til greiðslu alls sakarkostnaðar.“

Í málinu er einnig gerðar svofelldar e inka réttarkröfur:

„Vegna ákæruliðar nr. I. er af hálfu Haga hf., kt. [...], er gerð sú krafa að ákærði verði dæmdur til að greiða skaðabætur, samtals að fjárhæð kr. 163.583,-, með vöxtum skv. 8. gr. laga nr. 38/2001 um vexti og verðtryggingu frá 25. janúar 2019 til 1. janúar 2021 en með dráttarvöxtum skv. 1. mgr. 6. gr., sbr. 9. gr. laga nr. 38/2001 um vexti og verðtryggingu frá þeim degi til greiðsludags auk málskostnaðar.

Vegna ákæruliðar nr. II. er af hálfu Lyfju hf., kt. [...], er gerð sú krafa að ákærði verði dæmdur til að greiða skaðabætur, samtals að fjárhæð kr. 177.081,-, með vöxtum skv. 8. gr. laga nr. 38/2001 um vexti og verðtryggingu frá 9. febrúar 2019 til 1. janúar 2021 en með dráttarvöxtum skv. 1. mgr. 6. gr., sbr. 9. gr. laga nr. 38/2001 um vexti og verðtryggingu frá þeim degi til greiðsludags auk málskostnaðar.

V egna ákæruliða nr. III. og IV. er af hálfu Lyfju hf., kt. [...], er gerð sú krafa að ákærði verði dæmdur til að greiða skaðabætur, samtals að fjárhæð kr. 108.342,-, með vöxtum skv. 8. gr. laga nr. 38/2001 um vexti og verðtryggingu frá 9. febrúar 2019 til 1. janúar 2021 en með dráttarvöxtum skv. 1. mgr. 6. gr., sbr. 9. gr. laga nr. 38/2001 um vexti og verðtryggingu frá þeim degi til greiðsludags auk málskostnaðar.“

Ákærði kom fyrir dóminn, játaði skýlaust brot sín og samþykkti fyrirliggjandi einka réttarkröfur. Þar sem dómari taldi ekki ástæðu til að draga í efa að játning hans væri sannleikanum samkvæm, enda í samræmi við málsgögn, var ákveðið að fara með málið að hætti 164. gr. laga nr. 88/2008 um meðferð sakamála, og látið nægja að skírskota til ákæru um málsatvik, sbr. 4. mgr. 183. gr. sömu laga. Krefst ákærði vægustu refsingar sem lög framast leyfa.

Í ljósi skýlausrar játningar ákærða telst sannað að hann hafi gerst sekur um þá háttsemi sem hann er sakaður um í ákæru og eru brot hans þar rétt heimfærð til refsiákvæða.

Ákærði er fæddur í ágúst [...]og á að baki töluverðan sakaferil, allt frá árinu 2013, vegna brota á umferðarlögum, lögum um ávana- og fíkniefni og þjófnaðar. Með dómi Héraðsdóms Reykjaness 17. júlí 2017 hlaut hann tveggja mánaða fangelsi fyrir þjófnað og var sá dómur skilorðsbundinn til tveggja ára. Með dómi sama dómstóls 16. nóvember sama ár var fyrrnefndur dómur dæmdur upp og ákærði þá dæmdur í 75 daga fangelsi, þar af voru 60 dagar skilorðsbundnir til tveggja ára, fyrir brot á umferðarlögum. Síðast var ákærði fundinn sekur um þjófnaðarbrot með dómi Héraðsdóms Norðurlands eystra 8. desember 2017, en ekki gerð sérstök refsing. Var sá dómur hegningarauki við áðurnefndan dóm 16. nóvember sama ár.

Í máli þessu hefur ákærði verið fundinn sekur um ítrekuð auðgunarbrot og rofið með því skilorð dóms Héraðsdóm Reykjaness frá 16. nóvember 2017. Í samræmi við ákvæði 60. gr., sbr. 77. gr., almennra hegningarlaga nr. 19/1940 verður skilorðshluti þess dóms nú tekin upp og ákærða gerð refsing í einu lagi vegna beggja málanna. Að teknu tilliti til skýlausrar játningar ákærða, sbr. 9. tl. 1. mgr. 70. gr. almennra hegningarlaga, ákveðst refsing hans fangelsi í þrjá mánuði.

Eins og áður greinir féllst ákærði á greiðslu skaðabóta samkvæmt framanrituðum einkaréttarkröfum og verða þær því teknar til greina, ásamt vöxtum og kostnaði eins og nánar greinir í dómsorði.

Engan sakarkostnað leiddi af meðferð málsins.

I-kk-nf E-kk-nf héraðsdómari kvað upp dóminn.

Dómsorð:

Ákærði, P-x-x S-x-x, sæti fangelsi í þrjá mánuði.

Ákærði greiði Högum hf. 163.583 krónur, ásamt vöxtum samkvæmt 8. gr. laga nr. 38/2001 um vexti og verðtryggingu frá 25. janúar 2019 til 1. janúar 2021, en með dráttarvöxtum samkvæmt 1. mgr. 6. gr., sbr. 9. gr. laga nr. 38/2001 um vexti og verðtryggingu frá þeim degi til greiðsludags, auk málskostnaðar að fjárhæð 30.000 krónur.

Ákærði greiði Lyfju hf. 285.423 krónur, ásamt vöxtum samkvæmt 8. gr. laga nr. 38/2001 um vexti og verðtryggingu frá 9. febrúar 2019 til 1. janúar 2021, en með dráttarvöxtum samkvæmt 1. mgr. 6. gr., sbr. 9. gr. laga nr. 38/2001 um vexti og verðtryggingu frá þeim degi til greiðsludags, auk málskostnaðar að fjárhæð 30.000 krónur.

I-kk-nf E-kk-nf